સાથે જ 2017માં ગ્રામીણ વિસ્તારના લોકો માટે પણ યોજનાની જાહેરાત કરવામાં આવી છે. ગામડામાં રહેતા જે લોકો પોતાનું ઘર બનાવવા માંગતા હોય કે ઘરનો વિસ્તાર કરવા માંગતા હોય, તેમને માટે આ યોજના છે. નરેન્દ્ર મોદીએ પોતાના સંબોધનમાં જણાવ્યું કે, આ લોકોને 2 લાખ રૂપિયા સુધીની લોન પર વ્યાજમાં 3 ટકાની છૂટ આપવામાં આવશે. આ સાથે જ ગામડામાં બનનારા ઘરોની સંખ્યામાં પણ 33 ટકા વધારો કરવામાં આવશે. મોદી સરકારનું લક્ષ્ય છે કે વર્ષ 2022 સુધી દેશના તમામ પરિવાર પાસે પોતાનું ઘર હોય. આ માટે જ પ્રધાનમંત્રી આવાસ યોજના શરૂ કરવામાં આવી છે.